Die Pos | News | Kom byeen om vir dorp te bid
16 February 2018 l Die Pos-span/The Post team l Views: 222 l 31 days ago
Kerkgroepe in Modimolle nooi inwoners om die weeklikse interkerklike gebedsbyeenkomste by te woon.
Dié gebedsgroep kom reeds 25 jaar lank bymekaar om vir gemeenskaplike sake in die omgewing, land en regoor die wêreld te bid.
Hulle hou Eseg. 22:30-31 in gedagte: “Ek het onder hulle ’n man gesoek wat ’n muur kan bou en voor my aangesig in die bres kan staan vir die land, sodat Ek dit nie verwoes nie, maar ek het niemand gevind nie.”
Die groep kom elke Woensdagoggend om 07:00 by verskillende gemeentes bymekaar. Hulle kom op Woensdag 21 Februarie by die St. Michaels Church byeen, op Woensdag 28 Februarie by die Volle Evangelie Kerk, op Woensdag 7 Maart by die NG Waterberg- en op Woensdag 14 Maart by die Fokus Deo-gemeente.
Vir meer inligting, bel vir Paul Els by tel. 082 929 1583.